Diari Oficial de la Generalitat Valenciana


Sumari del DOGV 3561, del 16-08-1999 (1999/6898)

Acord d'1 de juliol de 1999, de la Comissió Territorial d'Urbanisme de Castelló, relatiu a la modificació puntual número 1 del projecte de delimitació del sòl urbà d'Azuébar.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3561

Data del DOGV
:   16-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6898


Data del document
:   01-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Azuébar
    * pla d'urbanisme

Acord d'1 de juliol de 1999, de la Comissió Territorial d'Urbanisme de Castelló, relatiu a la modificació puntual número 1 del projecte de delimitació del sòl urbà d'Azuébar. [1999/6898]
  
Vista la modificació puntual número 1 del projecte de delimitació del sòl urbà d'Azuébar, i de conformitat amb els següents
  
Antecedents
  
Primer.
  
 El ple de l'Ajuntament d'Azuébar va acordar sotmetre a informació al públic la modificació el 31 d'octubre de 1997, cosa que es va dur a terme mitjançant anuncis publicats en el Diari Oficial de la Generalitat Valenciana núm. 3.196 de data 4 de març de 1998 i en el periòdic Levante el 27 d'abril de 1999.
  
El ple de l'Ajuntament d'Azuébar, en sessió celebrada el 16 d'abril de 1998, va acordar aprovar provisionalment la modificació, transcorregut el període d'informació pública d'un mes que establia l'anunci del DOGV ja citat, i en el qual es va produir una única al·legació.
  
Amb data 18 de febrer de 1999, va tenir entrada en el Registre General de la Conselleria d'Obres Públiques, Urbanisme i Transports de Castelló, la documentació relativa a la modificació puntual núm. 1 del projecte de delimitació de sòl urbà d'Azuébar.
  
Examinada aquesta documentació es va observar pel Servei Territorial d'Urbanisme a Castelló, la falta del requisit establert en l'article 38.2.A) de la Llei 6/1994, de 15 de novembre, Reguladora de l'Activitat Urbanística, referent a la informació pública, concretament la inserció de l'anunci de la modificació en un diari no oficial, i es va requerir en data 25 de febrer i 7 d'abril de 1999, per part del cap del Servei Territorial d'Urbanisme a Castelló a l'Ajuntament d'Azuébar perquè reparara l'omissió citada.
  
Amb data 7 de juny de 1999, va tenir entrada en el Servei Territorial d'Urbanisme de Castelló, un escrit de l'alcalde de l'Ajuntament d'Azuébar en el qual adjunta el mencionat anunci publicat en el diari Levante el 27 d'abril de 1999, sense que s'haja produït cap al·legació.
  
Segon
  
 El projecte de modificació està compost de memòria i plans.
  
Tercer
  
 L'objecte del projecte és aconseguir un ample major al carrer d'accés al centre de la població anomenat carrer del Barranc, i es pretén, per tant, la modificació de les alineacions, en el dit carrer, fins a un ample de 5,45 metres.
  
Fonaments de dret
  
Primer
  
 La tramitació ha estat correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
Segon
  
 La documentació està completa, als efectes del que disposa l'article 27 de la LRAU.
  
Tercer
  
La modificació puntual núm. 1 del projecte de delimitació de sòl urbà suposa una correcció en l'ample del carrer del Barranc prtenent augmentar de 4,50 metres actuals a 5,45 metros, i s'argumenta el mencionat canvi en que l'esmentat carrer és l'únic accés fins al centre de la població la qual cosa és fonamental en base a l'interés públic local establert en l'article 40.2 de la LRAU.
  
La modificació no altera els límits del sòl urbà, ni modifica els espais destinats a equipaments, sinó solament fa augmentar en una xicoteta proporció la superfície destinada a vials, i reduir el sòl urbà d'habitatges unifamiliars aïllats i l'edificació entre mitgeres.
  
Per tot això, es pot indicar que, des del punt de vista autonòmic, no es troba cap obstacle per a procedir a l'aprovació definitiva de la modificació puntual.
  
Quart
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme
  
 acorda
  
Aprovar definitivament la modificació puntual núm. 1 del projecte de delimitació de sòl urbà d'Azuébar.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló, 1 de juliol de 1999.- El secretari de la Comissió Territorial d'Urbanisme: Fernando Renau Faubell.